Public procurement notice: Contract Notice
Published: 2021-02-19
Buyer: Helsingin kaupunki, kaupunkiympäristön toimiala, rakennukset ja yleiset alueet
Country: FI
Contract type: Services
Procedure: Open procedure
CPV classification: 71521000: Construction-site supervision services
Submission deadline: 2021-03-18
Award criteria: The most economic tender

Technical requirements: Helsingin kaupungin kaupunkiympäristön toimiala hankkii Kruunusillat-raitiotiehankkeen siltaurakan rakennuttamiseen liittyviä valvonta- ja turvallisuuskoordinaattoripalveluita (päävalvojaa, sillanrakennustöiden valvojaa, maa- ja betonirakennustöiden valvojaa, vesirakennustöiden valvojaa kahta (2) projekti-insinööriä sekä turvallisuuskoordinaattori).
Kruunusillat-siltaurakka on osa Kruunusillat-raitiotiehanketta, joka koostuu neljästä (4) sillasta ja raitiotieyhteydestä Helsingin keskustasta Laajasaloon. Siltaurakan hankintailmoitus on julkaistu joulukuussa 2020. Urakan tarjouslaskenta-ajaksi on määritelty n. viisi (5) kk. Urakan arvioitu kesto on noin neljä (4) vuotta (10/2021–9/2025). Takuuajat 2–5 vuotta.
Valittu valvontakonsultti vastaa siltaurakan valvontatöiden kokonaisuudesta urakka-ajan sekä urakan takuuaikojen. Lisäksi konsultin tehtäviin kuuluu turvallisuuskoordinaattorin tehtävät. Valvojien tehtävät on kuvattu tarkemmin tarjouspyynnön liitteessä Tarjouksen laadinta ja arviointikriteerit.
Urakka toteutetaan laatuvastuurakentamisena, jolloin valvontakonsultin tulee osata LVR- menetelmän käsitteet, periaatteet ja asiakirjat.
Tarjoajan on täytettävä ESPD-lomake, jolla tarjoaja vakuuttaa, etteivät sitä koske pakolliset poissulkemisperusteet.
Jos tarjoaja on ryhmittymä tarjoajan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta.
Ryhmittymän osakasyritykset ovat yhteisvastuussa kaikesta hankintasopimuksen toteuttamisessa tilaajaa kohtaan.
Ryhmittymän tulee järjestää laskutus siten, että ryhmittymällä on ainoastaan yksi (1) laskuttaja tilaajaa kohtaan.
Tarjoajan on täytettävä seuraavat rahoituksellista ja taloudellista tilannetta koskevat soveltuvuusvaatimukset:
1. Tarjoajan luottoluokitus tulee olla vähintään Suomen Asiakastieto Oy:n rating AA tai selvityksen perusteella vastaavaa tasoa.
Tilaaja tarkistaa tarjoajan luottoluokituksen Suomen Asiakastieto Oy:n luottoluokitustiedoista. Mikäli tarjoajan luottoluokitustietoja ei löydy Suomen Asiakastieto Oy:n luottoluokitustiedoista, on tarjoajan osoitettava luottokelpoisuutensa tilaajan pyynnöstä ennen hankintapäätöksen tekoa toimittamalla tilaajalle viiden viimeisen tilikauden tilinpäätöstiedot, tiedot omavaraisuusasteesta sekä mahdolliset maksuhäiriöt.
Vastuuvakuutuksen tulee korvata yhden (1) vakuutuskauden aikana todetuista vahingoista vähintään 4 000 000 EUR.
Tilaaja tarkistaa kilpailutuksen voittajan liikevaihdon ja tilaajavastuulain mukaiset tiedot Vastuu Group Oy:n Luotettava Kumppani -yritysraportista. Mikäli tarjouksen tekijänä on ryhmittymä, tarkistaa tilaaja liikevaihdon ja tilaajavastuulain mukaiset selvitykset kaikilta ryhmittymän osakasyrityksiltä.
Mikäli kilpailutuksen voittaja ei ole liittynyt Vastuu Group Oy:n Luotettava Kumppani -palveluun tai kilpailutuksen voittajan tilinpäätöstiedot eivät ole Luotettava Kumppani - yritysraportissa mukana, pyytää tilaaja erikseen ennen hankintapäätöksen tekoa seuraavat selvitykset:
— selvitys siitä, että yritys on merkitty ennakkoperintälain mukaiseen ennakkoperintärekisteriin, työnantajarekisteriin ja arvonlisävelvollisten rekisteriin